شەفەق نیوز/ فڕۆکەی
ئاگرکپەوکردن کەفتە خوار، و هەشت کەس لەناوی بوبن، ئەوەیش ئمڕوو شەممە، لە شار قەهرەمان
مەرعەش لە باشوور تورکیا، لە مەوقەی ئەرک کپەوکردن ئاگرەیلە.
تیمەیلیگ ئاگرکپەوکردن
لە رووسیا و تورکیا لەناو ئەو فڕۆکە بوین، و وەزارت وەرگری رووسیا وت: پەنج کەس لە
تیمەیل رووسیا لە رووداوەگە کوشیان.
ئاژانس خەوەری
فەرمی  ئەنادۆڵ تورکی وت: فڕۆکەگە پەیوەندی
وە وەڕێۆبەرایەتی دارستان گشتی دیرێد، وتیش؛ تیمەیل مینەکردن و رزگارکردن وەرەو ئەو
شوینە کل کریان.
ئاژانس دی ئێچ
ئێه خەوەری وت: فڕۆکەگە لە مەوقەی کپەوکردن ئاگر دارستانیگ لە دەورگرد ناوچەی بیرتیز
کەفتە خوار، وتیش؛ تا ئیسە هووکارەیل ئەو رماننە دیاری نەکریانە.
کەناڵەیل تەلەفزیۆن
تورکیا سیمایلیگ پەخش کردن ک بەرزەوبوین دویکەڵ لە ناوچەیگ کوێەیی نشان دەن.
